Document ID: 31997R0143

Uredba Komisije (ES) št. 143/97
z dne 27. januarja 1997
o tretjem seznamu prednostnih snovi, kakor ga predvideva Uredba Sveta (EGS) št. 793/93
(Besedilo velja za EGP)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 793/93 z dne 23. marca 1993 o oceni in nadzoru tveganja, ki ga predstavljajo obstoječe snovi [1], in zlasti členov 8 in 10 Uredbe,
ker Uredba (EGS) št. 793/93 predvideva sistem ocene in nadzora tveganja obstoječih snovi in ker je za vrednotenje tveganja takih snovi primerno opredeliti snovi, ki jim je prednostno treba nameniti pozornost;
ker člen 8 Uredbe (EGS) št. 793/93 zahteva, da Komisija sestavi seznam prednostnih snovi; ker člen 8 nadalje navaja dejavnike, ki jih je treba upoštevati pri sestavljanju navedenega seznama;
ker člen 10 Uredbe (EGS) št. 793/93 predvideva, da se za vsako snov na prednostnem seznamu določi državo članico, ki prevzame odgovornost za oceno snovi, in ker mora biti pri dodeljevanju snovi zagotovljena poštena delitev bremena med državami članicami;
ker sta bila prvi in drugi prednostni seznam sprejeta z uredbama Komisije (ES) št. 1179/94 z dne 25. maja 1994 [2] in št. 2268/95 z dne 27. septembra 1995 [3];
ker so določbe te uredbe v skladu z mnenjem odbora, ustanovljenega po členu 15 Uredbe (EGS) št. 793/93,
SPREJELA NASLEDNJO UREDBO:
Člen 1
1. Tretji seznam prednostnih snovi, kakor je predviden v členu 8(1) Uredbe (EGS) št. 793/93, je določen v Prilogi k tej uredbi.
2. Ta seznam prednostnih snovi tudi navaja državo članico, ki je odgovorna za posamezno snov.
Člen 2
Ta uredba začne veljati na dan objave v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. januarja 1997

Labels: 1
20
0
12
18